România condamnă alegerile ruse în teritoriile Ucrainei ocupate temporar şi anexate ilegal, în Transnistria și regiunile georgiene Abhazia și Osetia de Sud, transmite MAE
Ministerul Afacerilor Externe condamnă desfăşurarea alegerilor ruse pe teritorii ale Ucrainei ocupate temporar şi anexate ilegal, transmite News.ro. Totodată, MAE condamnă deschiderea secţiilor de votare pentru alegerile ruse în regiunea transnistreană a Republicii Moldova şi în regiunile Abhazia şi Osetia de Sud ale Georgiei. Instituţia română precizează că alegerile în aceste zone sunt ilegitime, ilegale, încalcă dreptul internaţional, iar rezultatul lor este lovit de nulitate.
"România condamnă desfăşurarea alegerilor de către Rusia în teritoriile ale Ucrainei ocupate temporar şi anexate ilegal. Acestea încalcă dreptul internaţional, suveranitatea şi integritatea teritorială a Ucrainei. Acest alegeri sunt ilegale şi ilegitime, rezultatul lor este lovit de nulitate", arată o postare pe reţeaua X a Ministerului Afacerilor Externe român.
De asemenea, "România condamnă cu fermitate deschiderea secţiilor de votare pentru alegerile ruse în regiunea transnistreană a Republicii Moldova şi în regiunile Georgiei, Abhazia şi Osetia de Sud, fără acordul autorităţilor din Moldova şi, respectiv, Georgiei."Acestea sunt ilegale şi încalcă dreptul internaţional.", conform unei alte postări pe contul MAE de pe reţeaua X, fostă Tiwtter.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank